**V e d t e k t e r**

 **for**

 **Tekna – Teknisk-naturvitenskapelig forening**

**undergruppe**

 i …..

Godkjent av styret i Tekna-gruppen ved….., den…….

#

**§ 1 Navn og medlemskap**

Undergruppen er en del av Tekna-gruppen i …………, og omfatter alle Tekna Stats medlemmer ansatt i

….(avdelingen/lokal enhet)

 Tekna-gruppen er opprettet i samsvar med Tekna Stats vedtekter § 3.

 Tekna-gruppen skal omfatte ethvert medlem av Tekna som har hovedstilling i enheten.

 Virksomhetsledere og andre ledere med administrativt ansvar i etaten kan av styret i Tekna Stat fritas for å delta i Tekna-gruppen når spesielle hensyn tilsier det, og uten at de derved utgår som medlemmer av Tekna Stat.

**§ 2** **Formål**

 Tekna-gruppens formål er å fremme medlemmenes lønns- og arbeidsvilkåri samsvar med Teknas lover og Tekna Stats vedtekter.

**§ 3 Styre**

Tekna- ledes av et styre som består av leder og to styremedlemmer,

valgt av årsmøtet …. jf § 4. Styret er beslutningsdyktig når minst

halvparten, hvorav leder eller nestleder, er til stede.

Tillitsvalgte velges i samsvar med Hovedavtalens bestemmelser.

 Styret skal blant annet:

* på årsmøtet, og for øvrig i rimelig utstrekning, orientere medlemmene om sin virksomhet
* holde Tekna-gruppen i ………. underrettet om saker av betydning for sektorens arbeid, samt å bistå med råd, uttalelser og opplysninger om forelagte saker
* sørge for at undergruppen. opptrer innenfor de rammer overordnet Tekna-gruppe og statlig sektors styre trekker opp.
* straks å gi melding til undergruppens medlemmer, styret i Tekna-gruppen i …. og lokal arbeidsgiver om foretatte valg

Det føres referat / protokoll fra alle møter og forhandlinger som føres av styret eller av utvalg nedsatt av styret.

**§ 4 Års- og medlemsmøter**

Styret avholder årsmøte, innen utgangen …..

Skriftlig innkallelse med styrets forslag til dagsorden sendes hvert medlem med minst tre ukers varsel.

Skriftlig forslag til saker som skal behandles på årsmøtet skal sendes styret minst to uker på forhånd. Styret sender endelig forslag til dagsorden og sakspapirer til medlemmene minst en uke før møtet.

Ekstraordinært årsmøte kan innkalles med to ukers varsel når styret eller halvparten av medlemmene krever det.

Styret innkaller til medlemsmøter. Styret skal innkalle til medlemsmøte når minst 1/3 av medlemmene forlanger det.

Oppstår det spørsmål som trenger omgående behandling, kan styret innkalle til medlemsmøte med kortere varsel. Innkallingen skal opplyse om de saker som skal behandles.

**§ 5 Valg**

Styret velges av årsmøtet. Styremedlemmene velges normalt for to år, slik at halve styret er på valg hvert år. Det kan velges varamedlem(mer) med ett års funksjonstid.

Leder velges særskilt med ett års funksjonstid. Ved stemmelikhet avgjøres valget ved loddtrekning. Alle medlemmer er pliktig til å motta valg.

Eventuelt valg av representant med vararepresentant til Tekna Stats årsmøte foretas av styret.

Årsmøtet velger en valgkomité.

**§ 6 Vedtak**

Ordinært innkalt års- og medlemsmøte er beslutningsdyktig når det er lovlig innkalt. Slike møter er beslutningsdyktige uansett antall fremmøtte. På årsmøtet kan det bare fattes vedtak i saker som står på sakslisten i innkallingen.

Vedtak på års- og medlemsmøter, styremøter og i utvalg nedsatt av styret avgjøres ved simpelt flertall. Ved stemmelikhet er lederens stemme avgjørende. Unntak fra denne bestemmelse er valg, jf. § 5, og vedtektsendringer, jf § 9.

Styret kan sende saker til skriftlig uravstemming blant medlemmene. Uravstemming foretas også når det forlanges av minst 1/3 av medlemmene.

Er et medlem forhindret fra å møte på års- eller medlemsmøte, kan et annet medlem gis skriftlig fullmakt til å avgi stemme ved voteringer.

Spørsmål av større rekkevidde eller av prinsipiell betydning skal forelegges styret i overordnet Tekna-gruppe før saken eventuelt tas opp med virksomheten.

**§ 7 Medlemmenes plikter**

Tekna-gruppens medlemmer bør vise lojalitet til de beslutninger som fattes på medlemsmøter, av undergruppens styre eller av Tekna Stats styre.

**§ 8 Økonomi**

Årsmøtet kan pålegge medlemmene kontingent til dekning av utgifter som gruppen finner nødvendig.

 Regnskap legges frem til godkjennelse på årsmøtet.

**§ 9** **Vedtekter**

Endringer i vedtektene kan besluttes av 2/3 av årsmøtets fremmøtte stemmer. Vedtektsendringer skal være gjort kjent i innkallingen.

For oppløsning av undergruppen gjelder samme vilkår som for endring.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Leder Nestleder